Katros draustinis

Katros draustinis () – saugoma gamtos sritis Baltarusijoje, Ščiutino rajono šiaurėje, ~30 km į šiaurę nuo Ščiutino, į šiaurės rytus nuo Beržtų, Lietuvos pasienyje, kitapus Čepkelių raisto. 2002 m. draustinis įtrauktas į Ramsaro konvencijos saugomų šlapynių sąrašą, su Čepkelių rezervatu sudaro bendrą saugomą šlapynę.

Draustinio šiaurine riba teka Katros upė, 92,3 % ploto užima miškai (Katros giria), gausu pelkių (419,9 ha). Draustinyje pastebėtos 26 žinduolių rūšys (briedis, šernas, stirna, lūšis, barsukas, vilkas, lapė, mangutas, bebras ir kt.), 85 paukščių, 5 roplių, 8 varliagyvių rūšys. Užfiksuotos 633 augalų induočių rūšys.Елена СЕМЕНОВА. Стирая границы. Уникальному водно-болотному комплексу “Котра – Чапкеляй” теперь не грозит “раздел имущества”, Народная газета, 2011 m. sausio 3 d. Veši juodalksnynai, ąžuolynai, yra ypač senų ąžuolų.

Draustinio teritorijoje yra paminklas hitlerininkų sunaikintam Ogorodiščios kaimui, akmens ir bronzos amžiaus archeologinių gyvenviečių liekanos.

 Šaltiniai 

Kategorija:Ščiutino rajonas
Kategorija:Baltarusijos geografija